लेकिन 9वीं कक्षा में पहुंचने के बाद आश्ना को सौर प्रणाली के बारे में जानने का मौका मिला तो उनकी दिलचस्पी बढ़ती गई। यह वो साल था जब अंतरिक्ष यात्री कल्पना चावला की कोलंबिया स्पेस शटल दुर्घटना में मौत हो गई थी। आश्ना ने कल्पना चावला को अपना रोल मॉडल मान लिया। उन्होंने उनके बारे में जितना हो सकता था रिसर्च किया और जानकारी हासिल की। आश्ना हमेशा अपने पास कल्पना चावला की तस्वीर रखती थीं। जब वह दसवीं कक्षा मं थीं तो उस वक्त भारत के मिसाइल मैन एपीजे अब्दुल कलाम ने कोझिकोड का दौरा किया था और प्रेरणादायक भाषण दिया। दर्शक दीर्घा में आश्ना भी मौजूद थीं जिन्होंने उनकी बातों को गांठ बांध लिया।